Subject: RE: Covid 19 case management model
From: Kakhaber Ishkhneli <[email-masked]>
To: Tamar Gabunia <[email-masked]>, Ekaterine Adamia <[email-masked]>, Alisa Tsuladze <[email-masked]>, Nino Nijaradze <[email-masked]>
Cc: "[email-masked]" <[email-masked]>, giorgi chavchavadze <[email-masked]>
Date: Tue, 08 Sep 2020 09:47:10 +0000

ქალბატონო თამარ,

მოგესალმებით.

მოდელის ძირითადი მახასიათებლები გავიარეთ პრაქტიკოს ინფექციონისტებთან ერთად. ისინი პრაქტიკულად ეთანხმებიან

ამ მოდელს, თუმცა არცთუისე უმნიშვნელო რაოდენობით არის შემთხვევები როდესაც კლინიკური სურათი კლინიკაში მოთავსებიდან მერვე დღის შემდგომ გაიშალა.

თუმცა ეს  არის საკმაოდ დაბალი ალბათობით და თუ საკარანტინე სივრციდან, კლინიკური ნიშნების გამოვლენისას, რეჰოსპიტალიზაციის პრობლემები არ შეიქმნება

სრულ თანხმიერებაში ვართ არსებულ მოდელთან.

პატივისცემით

Kakhaber Ishkhneli

"Academician Vakhtang Bochorishvili Clinic" LTD

Clinical Director

#16 Al.Kazbegi Ave, Tbilisi, Georgia

Tel.:+995 (32) 2 471 024

Ext.: 4601

E-mail:
[email-masked]

http://www.bochorishvili.ge

From: Tamar Gabunia

Sent: Monday, September 7, 2020 21:53

To: Ekaterine Adamia ; Alisa Tsuladze ; Nino Nijaradze

Cc: [email-masked]; giorgi chavchavadze

Subject: Covid 19 case management model

Importance: High

ბატონო თენგიზ

ბატონო ლევან და ქალბატონო ელზა

ბატონო ამირან

ძვირფასო კოლეგებო

ჯანდაცვის სამინისტრო ემზადება რა კორონავირუსის შემთხვევების მოსალოდნელი მატებისთვის განიხილავს კოვიდ დადასტურებული შემთხვევების ჰოსპიტლების გარეთ საკარანტინე სასტუმროებში მართვის
მოდელს. მოდელის ძირითადი მახასიათებლები, რაც შემდგომ დეტალიზაციას საჭიროებს შემდეგია:

1.
საწყისი ჰოსპიტალური მკურნალობის შემდეგ, პაციენტები კოვიდ19-ის მსუბუქი ფორმით სამედიცინო მეთვალყურეობისა და იზოლირებულ პირობებში მკურნალობის დასრულებისთვის გადავლენ საკარანტინე
სასტუმროში.

2.
საწყისი ჰოსპიტალური მკურნალობა მოიცავს კოვიდ 19-ის მართვის გაიდლაინით რეკომენდებული გამოკვლევების ნაკრებს, რაც პაციენტის მდგომარეობის საფუძვლიანი შეფასებისთვის უნდა ჩატარდეს.
ეს საშუალებას მოგვცემს თავიდანვე შევაფასოთ მოსალოდნელი რისკები და ვიმოქმედოთ შესაბამისად.

3.
კლინიკური ჯგუფის წევრებს გთხოვთ ექსპერტულ მოსაზრებას იმის თაობაზე, თუ რა იქნება გონივრული ვადა ასიმპტომური და სათანადოდ გამოკვლეული პირის კლინიკიდან საკარანტინე სასტუმროში
გადაყვანისთვის. თუ იქნება მიზანშეწონილი საკარანტინე სივრცეში გადაყვანა მოხდეს ჰოსპიტალიზაციის მერვე დღიდან- რაც პრაქტიკულად დაავადების მიმდინარეობის მეორე ნახევრია. ეს შეამოკლებს ჰოსპიტალურ დაყოვნებას 4-6 დღით, და შეამცირებს დატვირთვას ჰოსპიტალურ საწოლფონდზე.

4.
ვფიქრობთ ამ მოდელში არ მოხვდენენ პაციენტები, რომელთაც აქვთ რომელიმე ქრონიკული დაავადება (ჰიპერტენზია, შაქრიანი დიაბეტი, გულის კორონარული დაავადება, გულის უკმარისობა, ფილტვის
ქრონიკული ობსტრუქციული დაავადება და ბრონქული ასთმა და სხვ. კლინცისტის გადაწყვეტილებით).

5.
მოდელში ვერ მოხვდებიან პაციენტები 18 წლამდე და 65 წლის შემდეგ.

6.
საკარანტინე სივრცეში იმუშავებს 20 პაციენტზე- ექიმისა და ექთნის 1 გუნდი, პაციენტების რაოდენობის მატებასთან ერთად ემატება კიდევ 1 გუნდი ყოველ დამატებით 10 პაციენტზე.

გთხოვთ მოსაზრებებს ამ და სხვა დამატებითი დეტალების თაობაზე. ხვალ გვინდა ჩავნიშნოთ კლინიკური ჯგუფის შეხვედრა. 9 აპრილს საკოორდინაციო საბჭოს უნდა წარვუდგინოთ შეჯერებული პოზიცია ამ საკითხზე.
ამიტომ გთხოვთ თქვენი პოზიცია მომაწოდოთ 8 სექტემბრის დღის 4 საათამდე. ვფიქრობ 4-ისთვის შევძლებთ შეხვედრის ორგანიზებასაც თუმცა ამ საკითხზე დამატებით დაგიკავშირდებით.

პატივისცემით,

თამარ გაბუნია

მინისტრის პირველი მოადგილე

Sincerely,

Tamar Gabunia, MD, MPH

First Deputy Minister